ai4bharat/Pralekha huggingface dataset:
பாதுகாப்பு அமைச்சகம்
குடியரசு தின அணிவகுப்பில் பங்கேற்று வெற்றி பெற்றவர்களுக்கு பாதுகாப்பு அமைச்சர் பாராட்டு, சிறந்து அணிவகுத்த பிரிவு பஞ்சாப் ரெஜிமெண்ட், சிறப்பாக காட்சிப்படுத்திய மாநிலம் மகாராஷ்டிரா
குடியரசு தின அணிவகுப்பு 2018ல் சிறப்பாக அணிவகுத்து வந்தோர்க்கும் மற்றும் காட்சிப்படுத்தியோர்க்கும் விருதுகளை பாதுகாப்பு அமைச்சர் திருமதி நிர்மலா சீதாராமன் தில்லி கண்டோன்மெண்ட்டில் உள்ள கரியப்பா மைதானத்தின் ராஷ்ட்ரீய ரங்சாலா முகாமில் விருதுகள் வழங்கிப் போற்றினார்.
மூன்று சேவைகளில் பஞ்சாப் ரெஜிமெண்ட்டுக்குச் சிறப்பாக அணிவகுத்ததற்கான விருது வழங்கப்பட்டது. துணை ராணுவப் படைகளில் சிறப்பாக அணிவகுத்து வந்ததற்கான விருது இந்திய திபெத் எல்லைக் காவல் படைக்கு அளிக்கப்பட்டது.
மாநிலங்கள் மற்றும் யூனியன் பிரதேசங்களில் இருந்து 14 மற்றும் இந்தியா மற்றும் ஆசியான் நாடுகளுக்கு இடையே உள்ள நீண்ட சமூக கலாச்சார உறவுகள், கல்வி மற்றும் வர்த்தக உறவுகளை எடுத்துக் கூறும் வெளியுறவு அமைச்சகத்தின் இரு காட்சி வாகனங்கள் உட்பட மொத்தம் 23 காட்சி வாகனங்கள் கலந்து கொண்டன. மற்றவை இதர அமைச்சகங்கள் மற்றும் துறைகளின் காட்சி வாகனங்களாக குடியரசு தின அணிவகுப்பில் கலந்து கொண்டன. சத்ரபதி சிவாஜி மஹராஜ் முடிசூடிக் கொண்டதை வர்ணிக்கும் வகையில் அமைந்த மகாராஷ்டிராவின் காட்சி வாகனத்துக்கு முதல் பரிசு வழங்கப்பட்டது. பாரம்பரிய முகமூடிகள் மற்றும் சாஸ்திரங்களை விவரிக்கும் வகையில் அணிவகுத்து வந்த அசாமின் காட்சி வாகனத்திற்கு இரண்டாவது பரிசு கிட்டியது. ராம்கட்டின் பண்டைய அரங்கத்தை எடுத்துக் காட்டும் வகையில் காளிதாசரின் மேகதூதத்திற்கு நடனம் ஆடியபடி வந்த சத்தீஸ்கர் மாநிலத்தின் காட்சி வாகனம் மூன்றாவது பரிசைப் பெற்றது.
கேலோ இந்தியாவை காட்சிப்படுத்தும் வகையில் வந்த இளைஞர் நலன் மற்றும் விளையாட்டுத் துறை அமைச்சகத்தின் காட்சி வாகனத்திற்கு மத்திய அமைச்சகங்களுக்கான சிறந்த காட்சி வாகன விருது அளிக்கப்பட்டது.
பள்ளிக் குழந்தைகளுக்கான பிரிவில் நாக்புரி  தென் மத்திய மண்டல கலாச்சார மையம், மத்தியப் பிரதேசத்தில் இருந்து வந்து பரேலி நாட்டியத்தை ஆடினார்கள். அவர்களுக்கு முதல் பரிசு அளிக்கப்பட்டது. எனினும் வட கிழக்கு மண்டல கலாச்சார மையம், திமாபூர்  மற்றும் ஆக்ஸ்ஃபோர்டு ஃபவுண்டேஷன் பள்ளி, நஜஃப்கர், தில்லி ஆகியவற்றுக்கு திரிபுராவின் சங்க்ரை மோக் நடனம் ஆடியதற்காகவும் சிக்ஷித் பாரத், சாஷக்த் பாரத் நாட்டியம் ஆடியதற்காகவும் ஆறுதல் பரிசுகள் அளிக்கப்பட்டன.
(Visitor Counter : 115
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களுக்கு 66.89 கோடிக்கும் மேற்பட்ட கொவிட் தடுப்பூசிகள் வழங்கப்பட்டுள்ளன
தேசிய அளவிலான தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு, மத்திய அரசு கொவிட் தடுப்பூசிகளை இலவசமாக வழங்கி வருகிறது.
இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு 66.89 கோடிக்கும் மேற்பட்ட கொவிட் தடுப்பூசிகளை இலவசமாக வழங்கியுள்ளது. மேலும், 1.56 கோடிக்கும் மேற்பட்ட  கொவிட் தடுப்பூசிகள் அனுப்பும் பணி நடந்து வருகிறது.
மாநிலங்கள் மற்றும் யூனியன் பிரதேசங்களிடம் 4.37 கோடிக்கும் மேற்பட்ட  கொவிட் தடுப்பூசிகள் இன்னும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752206
------
(Visitor Counter : 142
பாதுகாப்பு அமைச்சகம்
73-வது ஆண்டு நிறுவன தினத்தை தேசிய மாணவர் படை கொண்டாடுகிறது
உலகின் மிகப்பெரிய சீருடை அணிந்த இளைஞர் அமைப்பான தேசிய மாணவர் படை, நவம்பர் 28, 2021 அன்று அதன் 73-வது ஆண்டு விழாவைக் கொண்டாடுகிறது.
இந்த நிகழ்வைக் குறிக்கும் வகையில், நவம்பர் 27, 2021 அன்று புது தில்லியில் உள்ள தேசிய போர் நினைவிடத்தில் தேசிய மாணவர் படையின் தலைமை இயக்குநர் லெப்டினன்ட் ஜெனரல் குர்பீர்பால் சிங் மலர்வளையம் வைத்து மரியாதை செலுத்தினார்.
அணிவகுப்புகள், ரத்த தான முகாம்கள் மற்றும் சமூக மேம்பாட்டுத் திட்டங்கள் ஆகியவற்றின் மூலம் தேசிய மாணவர் படை நாள் நாடு முழுவதும் கொண்டாடப்படுகிறது. கடந்த ஆண்டில், கொவிட்-19 காரணமாக விதிக்கப்பட்ட கட்டுப்பாடுகளை வெற்றிகரமாக எதிர்கொண்டு, தனக்கு ஒதுக்கப்பட்ட பணியை திறம்பட செயல்படுத்தியுள்ளது. பெருந்தொற்றை நிர்வகிப்பதில் பல்வேறு முன்முயற்சிகள் மூலம் தேசிய மாணவர் படையின் பங்களிப்பு நாடு முழுவதும் உள்ள மக்களால் பரவலாகப் பாராட்டப்பட்டது.
‘ஒரே பாரதம், ஒப்பற்ற பாரதம்’, ‘தற்சார்பு இந்தியா’ மற்றும் ‘ஃபிட் இந்தியா’ ஆகியவற்றில் கலந்து கொண்டு தேசிய மாணவர் படையினர் மற்றும் அலுவலர்கள் முன்னுதராணமாக திகழ்ந்தனர். தூய்மை இயக்கம், டிஜிட்டல் எழுத்தறிவு, யோகா தினம், மரம் நடுதல், தடுப்புமருந்து விழிப்புணர்வு ஆகியவற்றிலும் அவர்கள் ஈடுபட்டனர்.
நாட்டின் எல்லை மற்றும் கடலோரப் பகுதிகளில் தேசிய மாணவர் படையை விரிவுபடுத்துவதற்கான திட்டத்தை ஆகஸ்ட் 15, 2020 அன்று பிரதமர் திரு நரேந்திர மோடி அறிவித்தை தொடர்ந்து, ராணுவம், கடற்படை, விமானப்படை ஆகிய மூன்று பிரிவுகளிலும் மொத்தம் ஒரு லட்சம் பேர் கூடுதலாக சேர்க்கப்பட்டுள்ளனர்.
நவம்பர் 19, 2021 அன்று ஜான்சியில் நடைபெற்ற பிரமாண்ட விழாவில் என்சிசி முன்னாள் மாணவர் சங்கம் பிரதமரால் தொடங்கப்பட்டது, இதன் முதல் உறுப்பினராக திரு நரேந்திர மோடி நியமிக்கப்பட்டார். இந்த சங்கத்தின் இரண்டாவது உறுப்பினராக பாதுகாப்பு அமைச்சர் திரு ராஜ்நாத் சிங் நியமிக்கப்பட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775564
அறிவியல் மற்றும் தொழில்நுட்பத்துறை
செயற்கை நுண்ணறிவு கொண்ட தொடர்பில்லா உடல்நல கண்காணிப்பு கருவியை உயிரிதொழில்நுட்ப துறை நிதியுதவி பெற்ற ஸ்டார்ட் அப் உருவாக்கியுள்ளது
சாதாரண படுக்கையில் இருக்கும் நோயாளிகளின் உடல்நிலையை அவர்களோடு நேரடி தொடர்பில்லாமல் அளவிடக்கூடிய கருவியை உயிரிதொழில்நுட்ப துறை மற்றும் அதன் பொதுத்துறை நிறுவனமான பிராக் நிதியுதவி பெற்ற புது நிறுவனமான  டோசீ உருவாக்கியுள்ளது.
நாட்டில் உள்ள 35 மாவட்டங்களில் 4,000-க்கும் மேற்பட்ட மருத்துவமனை படுக்கைகளை தீவிர சிகிச்சை பிரிவுக்கு சற்றே குறைவானவையாக இந்த தொழில்நுட்பம் ஏற்கனவே மேம்படுத்தியுள்ளது. கடந்த சில மாதங்களில் 30,000-க்கும் அதிகமான நோயாளிகளுக்கு சேவையளித்து, 65,000-க்கும் அதிகமான மருத்துவ சேவை நேரத்தை மிச்சப்படுத்தியதோடு, தனது முன்கூட்டியே எச்சரிக்கும் அமைப்பின் மூலம் சரியான நேரத்தில் 750 தீவிர சிகிச்சை பிரிவு மாறுதல்களுக்கு டோசீ உதவியுள்ளது.
படுக்கையின் கீழ் வைக்கப்படும் இக்கருவியானது, இதய துடிப்பு மற்றும் சுவாச அளவுகளை பதிவு செய்து, செயற்கை நுண்ணறிவின் மூலம் இதயத் துடிப்பு அளவு, சுவாச அளவு மற்றும் இரத்த அழுத்த அளவு ஆகியவற்றின் தரவுகளாக 98.4 சதவீத துல்லியத்துடன் மாற்றுகிறது. ஆக்சிஜன் மற்றும் ஈசிஜி அளவுகளையும் உபகரணங்களின் உதவியோடு இது பதிவு செய்கிறது. திறன்பேசி செயலி ஒன்றின் மூலம் எங்கிருந்து வேண்டுமானாலும் தகவல்களை பார்க்க முடிவதோடு, மையப்படுத்தப்பட்ட கண்காணிப்பு முறையின் மூலமாகவும் கண்காணிக்க முடியும்.
உடல் நிலை குறித்து முன்கூட்டியே எச்சரிக்கை அளிப்பதால், மருத்துவ பணியாளர்களின் பணிச்சுமையை குறைத்து, நோயாளிகளுக்கு வழங்கப்படும் சிகிச்சை தரத்தை இது மேம்படுத்துகிறது. ஒயர்கள் மற்றும் இதர கருவிகளின் அசவுகரியம் இல்லாமல் தீவிர சிகிச்சை பிரிவு தரத்திலான கண்காணிப்பை இந்த தொழில்நுட்பம் வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726974
பிரதமர் அலுவலகம்
குவால்காம் தலைமை செயல் அதிகாரி உடன் பிரதமர் சந்திப்பு
குவால்காம் நிறுவனத்தின் தலைமை செயல் அதிகாரி திரு கிறிஸ்டியானோ அமோனை பிரதமர் திரு நரேந்திர மோடி இன்று சந்தித்தார்.
இந்தியாவின் தொலைதொடர்பு மற்றும் மின்னணு துறையில் உள்ள முதலீட்டு வாய்ப்புகள் குறித்து சந்திப்பின் போது இருவரும் விவாதித்தனர். மின்னணு அமைப்புகளின் வடிவமைப்பு மற்றும் தயாரிப்புக்கு சமீபத்தில் தொடங்கப்பட்ட உற்பத்தி சார்ந்த ஊக்கத்தொகை திட்டம் மற்றும் இந்திய செமி கண்டக்டர் விநியோகச் சங்கிலியில் ஏற்பட்டுள்ள முன்னேற்றங்கள் உள்ளிட்டவற்றை அவர்கள் விவாதித்தனர்.
உள்ளூர் புதுமைகள் சூழலியலை இந்தியாவில் கட்டமைப்பதற்கான உத்திகள் குறித்தும் ஆலோசிக்கப்பட்டது.
உணவுப் பதப்படுத்துதல் தொழிற்சாலைகள் அமைச்சகம்
சர்பாத்-த-பாலா எக்ஸ்பிரஸ் ரயிலின், லோஹியான் காஸ் வரை நீட்டிக்கப்பட்டுள்ள சேவை, மத்திய அமைச்சர்கள் திரு பியூஷ் கோயல், டாக்டர் ஹர்ஷ்வர்தன் திருமதி ஹர்சிம்ரத் கவுர் பாதல் ஆகியோர் கொடியசைத்துத் தொடங்கி வைத்தனர்
குருநானக் தேவ் அவர்களின் 550-வது பிறந்த தினத்தை முன்னிட்டு சர்பாத்-த-பாலா எக்ஸ்பிரஸ் ரயிலின், லோஹியான் காஸ் வரை நீட்டிக்கப்பட்டுள்ள சேவையை மத்திய அமைச்சர்கள் திரு பியூஷ் கோயல், டாக்டர் ஹர்ஷ்வர்தன் திருமதி ஹர்சிம்ரத் கவுர் பாதல் ஆகியோர் இன்று  புதுதில்லி ரயில் நிலையத்தில் கொடியசைத்துத் தொடங்கி வைத்தனர். குருநானக் ஞானம் பெற்ற சுல்தான்பூர் லோடி ரயில் நிலையம், நவீன வசதிகளுடன் மேம்படுத்தப்படுகிறது.
நிகழ்ச்சியில் பேசிய மத்திய ரயில்வே மற்றும் வர்த்தக தொழில்துறை அமைச்சர் திரு பியூஷ் கோயல், இந்தப் புதிய ரயில் சுல்தான்பூர் லோடிக்குச் செல்லும் சீக்கிய யாத்ரீகர்களுக்கு பயனுள்ளதாக இருக்கும் என்றார்.
நிகழ்ச்சியில் பேசிய உணவுப் பதனீட்டுத் தொழில்துறை அமைச்சர் திருமதி ஹர்சிம்ரத் கவுர் பாதல், இந்த ரயிலுக்கு, அனைவருக்கும் நன்மை என்ற பொருள்படும் ‘சர்பத்-த-பாலா’ எனப் பெயரிடப்பட்டிருப்பது பொருத்தமுடையது என்று கூறினார். 70 ஆண்டுகளுக்கு பிறகு சீக்கிய யாத்ரீகர்களின் விருப்பம் நிறைவேறியுள்ளதாகவும் அவர் கூறினார்.
நிகழ்ச்சியில் பேசிய சுகாதாரம் குடும்பநலத்துறை, அறிவியல், தொழில்நுட்பம், புவி அறிவியல் துறை அமைச்சர் டாக்டர் ஹர்ஷ்வர்தன், சுல்தான்பூர் லோடிக்கு பயணம் மேற்கொள்ளும் யாத்ரீகர்களுக்கு நல்ல பயண வசதிகளை செய்து கொடுத்துள்ள ரயில்வே துறையைப் பாராட்டினார்.
இந்த ரயில், திங்கள் மற்றும் சனிக்கிழமைகள் தவிர, வாரம் ஐந்து முறை, குளிர்சாதனப் பெட்டிகள் இணைக்கப்பட்டு, புதுதில்லிக்கும் சுல்தான்பூர் லோடிக்கும் இடையே இயக்கப்படும்.
(Visitor Counter : 121
சிறப்பு சேவைகள் மற்றும் கட்டுரைகள்
பணியாளர் தேர்வாணையம் இந்திய வானிலைத் துறையில் சயின்டிஃபிக் அசிஸ்டண்ட் தேர்வு, 2022
பணியாளர் தேர்வாணையம், இந்திய வானிலைத் துறையில் சயின்டிஃபிக் அசிஸ்டண்ட் தேர்வு, 2022-ஐ கணினி அடிப்படையில் நடத்தவுள்ளது. தென் மண்டல பிராந்தியத்தில் தேர்வுக்காக 42846 பேர் விண்ணப்பித்துள்ளனர். சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் உள்ளிட்ட 20 நகரங்களில் 22 மையங்களில் இத்தேர்வு நடைபெற உள்ளது.
தென் பிராந்தியத்தில் இத்தேர்வு 14.12.2022 முதல் 16.12.2022 வரை மூன்று நாட்கள் நடைபெற உள்ளது. காலை 9 மணி முதல் 11 மணி வரை, பிற்பகல் 1 முதல் 3 மணி வரை மற்றும் மாலை 5 மணி முதல் இரவு 7 மணி வரை என மூன்று கட்டங்களாக தேர்வு நடைபெற உள்ளது.
தேர்வு எழுதுவோர் தங்களுக்கான இ-தேர்வு கூட அனுமதி சீட்டை தேர்வு நாளுக்கு நான்கு நாட்களுக்கு முன்பாக இருந்து இணையதளம் மூலம் பதிவிறக்கம் செய்துகொள்ளலாம்.
இத்தகவல் பணியாளர் தேர்வாணை மண்டல இயக்குனர் திரு கே நாகராஜா வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
விவசாயத்துறை அமைச்சகம்
இந்தியாவின் ஜி20 தலைமைத்துவத்தின் கீழ் 100-வது ஜி20 கூட்டமாக வேளாண் தலைமை விஞ்ஞானிகளின் சந்திப்பு வாரணாசியில் வெற்றிகரமாக நிறைவடைந்தது
“ஆரோக்கியமான மக்கள் மற்றும் புவிக்கோளுக்கு நீடிக்கவல்ல வேளாண்மை மற்றும் உணவு முறை” என்பது குறித்த ஜி20 நாடுகளின் வேளாண் தலைமை விஞ்ஞானிகளின் கூட்டம் வாரணாசியில் வெற்றிகரமாக இன்று  நிறைவடைந்தது. இந்தக் கூட்டத்தில் ஜி20 உறுப்பு நாடுகள், விருந்தினர் நாடுகள், சர்வதேச அமைப்புகள் ஆகியவற்றில் இருந்து சுமார் 80 பிரதிநிதிகள் பங்கேற்றனர். 2023 ஏப்ரல் 17 அன்று தொடங்கிய 3 நாள் கூட்டத்திற்கு வேளாண் ஆராய்ச்சி மற்றும் கல்வித்துறை செயலாளரும், ஐசிஏஆர் தலைமை இயக்குநருமான டாக்டர் ஹிமான்ஷு பதக் தலைமை தாங்கினார்.
வேளாண்- உணவுமுறைகளுக்கான புதிய கண்டுபிடிப்புகள் தொழில்நுட்பத் தலையீடுகள், உணவுப் பாதுகாப்பு மற்றும் ஊட்டச்சத்து சாதனைக்கான அறிவியல் மற்றும் தொழில்நுட்பத் திறன்கள், உணவுப் பொருட்களுக்கு ஏற்படும் இழப்பையும், வீணாதலையும் குறைப்பதற்கான டிஜிட்டல் தொழில்நுட்பத் தீர்வுகள் போன்றவை இந்தக் கூட்டத்தில் விவாதிக்கப்பட்டன.
இதன் பகுதியாக வேளாண் ஆராய்ச்சியில் எதிர்கால ஒத்துழைப்பு குறித்து பிரான்ஸ், பிரிட்டன், அர்ஜென்டினா, ஜெர்மனி ஆகிய நாடுகளுடன் இருதரப்பு சந்திப்புகளும் நடைபெற்றன.
உள்ளூர் கைவினைக் கலைஞர்கள் தங்களின் பொருட்கள் உற்பத்தி செய்யப்படுவது பற்றிய செயல்முறை விளக்கங்களுடன் வாரணாசி நகரின் ஜவுளித்துறை வரலாறு பற்றிய கண்காட்சியை ஏப்ரல் 19 அன்று ஜி20 பிரதிநிதிகள் பார்வையிட்டனர்.
அறிவியல் மற்றும் தொழில்நுட்பத்துறை
என்-95 முகக்கவசங்களுக்கு மாற்றாக மீண்டும் பயன்படுத்தும் கலப்பு தயாரிப்பு முகக்கவசங்கள் : இந்திய நிறுவனம் தயாரிப்பு
என்-95 முகக்கவசங்களுக்கு மாற்றாக, துவைத்து மீண்டும் பயன்படுத்தும் வகையில் கலப்பு தயாரிப்பு முகக்கவசங்களை இந்திய நிறுவனம் உருவாக்கியுள்ளது.
கொரோனா பாதிப்பு நபரிடமிருந்து, மற்றவருக்கு தொற்று பரவுவதை குறைப்பதில் என்-95 முகக்கவசங்கள் மிகவும் சிறந்ததாக கருதப்படுகிறது.
ஆனால் என்-95 முகக்கவசங்களை பயன்படுத்துவது பலருக்கு அசெளகரியமாக உள்ளது. இவற்றை பெரும்பாலும் துவைத்து மீண்டும் பயன்படுத்த முடியாது.
பரிசோதனா டெக்லாஜிஸ் என்ற நிறுவனம் எஸ்எச்ஜி-95, என்ற மீண்டும் பயன்படுத்தக் கூடிய கலப்பு தயாரிப்பு முகக்கவசத்தை கொவிட்-19 விரைவு நிதி திட்டத்தின் கீழ் உருவாக்க பயோடெக்னாலஜி தொழில் ஆராய்ச்சி உதவி கவுன்சில்  மற்றும் ஐகேபி நாலேஜ் பார்க் ஆகியவை உதவின.
இந்தியாவில் தயாரிக்கப்பட்ட இந்த முகக்கவசங்கள் தூசு துகள்களை 90 சதவீத்துக்கும் அதிகமாகவும், பாக்டீரியா கிருமிகளை 99 சதவீதத்துக்கு அதிகமாகவும் வடிக்கட்டி தடுக்கிறது. எளிதாக சுவாசிக்கும் வகையில், செளகரியமாக காதில் மாட்டும் விதத்திலும் இந்த முகக்கவசம் தயாரிக்கப்பட்டுள்ளது.
பருத்தி துணியால் இந்த முகக்கவசம் தயாரிக்கப்படுவதால், இதை வெப்பமான சூழலிலும் பயன்படுத்த முடியும். இதில் உள்ள சிறப்பு வடிகட்டி அடுக்கு கூடுதல் பாதுகாப்பை அளிக்கிறது.
கையால் துவைத்து மீண்டும் பயன்படுத்தக்கூடிய இந்த முகக்கவசத்தை ரூ.50 முதல் ரூ.75வரை விற்கலாம் என இந்நிறுவனம் மதிப்பிட்டுள்ளது. இவற்றை மக்களால் எளிதில் வாங்க முடியும்.
நாட்டின் தயாரிப்புகளை மேம்படுத்துவதில். பயோடெக்னாலஜி தொழில் ஆராய்ச்சி நடவடிக்கைகளை செயல்படுத்த ‘பிராக்’ ஊக்குவிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725826
-----
(Visitor Counter : 181
மனித வள மேம்பாட்டு அமைச்சகம்
புதிய கல்விக் கொள்கை குறித்து ஆசிரியர்களுக்குப் பயிற்சி
தேசியக் கல்விக் கொள்கை 2020-ல் இடம் பெற்றுள்ள பல்வேறு பரிந்துரைகள் மற்றும் அதனை செயல்படுத்துவதற்கான வழிமுறைகள் குறித்து 2020 செப்டம்பர் 8 முதல் 25 வரை
‘ஆசிரியர்கள் திருவிழா‘ நடத்தப்பட்டது. இந்த ஆண்டும், 2021 செப்டம்பர் 5 முதல் 17 வரை ஆசிரியர்கள் திருவிழா, இணைய வழியில் நடத்தப்பட்டது. கொள்கை வகுப்போர், நிர்வாகிகள், கல்வியாளர்கள், நிபுணர்கள், பள்ளி முதல்வர்கள், தலைமையாசிரியர்கள் மற்றும் ஆசிரியர்கள் இந்தத் திருவிழாவில் பங்கேற்று தங்களது அனுபவங்கள், கற்றல் முறைகளை பகிர்ந்து கொண்டதுடன், தேசியக் கல்விக் கொள்கை 2020-ல் உள்ள அம்சங்களை செயல்படுத்துவதற்கான வழிகளை முன்னெடுத்துச் செல்வது குறித்தும் விவாதித்தனர்.
இது தவிர தொடக்கப் பள்ளி அளவில் கற்றல் திறனை மேம்படுத்த தேசிய இயக்கம் ஒன்றும், NISHTHA எனப்படும் ஒருங்கிணைந்த ஆசிரியர் பயிற்சித் திட்டம் ஒன்றும் தொடங்கப்பட்டுள்ளது.
மேலும் தேசியக் கல்விக் கொள்கை 2020-ஐ செயல்படுத்த ஆசிரியர்களிடமிருந்தும் இணையதளம் வாயிலாக கருத்துக்கள் பெறப்பட்டன. சுமார் 15 லட்சம் பரிந்துரைகள் பெறப்பட்டு, என்சிஇஆர்டி, சிபிஎஸ்இ மற்றும் மாநிலங்கள் / யூனியன் பிரதேசங்களுக்கு அனுப்பப்பட்டுள்ளதாக மத்திய கல்வித்துறை இணையமைச்சர் திருமதி. அன்னபூர்ணா தேவி மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
பிரதமர் அலுவலகம்
ஊட்டச்சத்து குறைபாட்டைக் கட்டுப்படுத்துவதற்காக மேற்கொள்ளப்படும் நடவடிக்கைகளை சீராய்வு செய்தார் பிரதமர்
இந்தியாவில் ஊட்டச்சத்து குறைபாடு மற்றும் அதுதொடர்பான பிரச்சினைகளைக் குறைக்கவும், தடுக்கவும் மேற்கொள்ளப்பட்டுவரும் முயற்சிகள் மற்றும் அதன் முன்னேற்றங்கள் குறித்து பிரதமர் திரு.நரேந்திர மோடி வெள்ளிக்கிழமை சீராய்வு செய்தார். இந்த உயர்மட்ட சீராய்வுக் கூட்டத்தில் பிரதமர் அலுவலகம், நிதிஆயோக் மற்றும் பிற அமைச்சகங்களைச் சேர்ந்த அதிகாரிகள் கலந்துகொண்டனர்.
ஊட்டச்சத்து குறைபாடு, வளர்ச்சி குறைபாடு மற்றும் அது தொடர்பான பிரச்சினைகளின் தற்போதைய நிலை குறித்து சீராய்வு செய்யப்பட்டது. ஊட்டச்சத்து பிரச்சினைகளைத் தீர்ப்பதற்காக மற்ற சில வளரும் நாடுகளில் வெற்றிகரமாக மேற்கொள்ளப்பட்டுள்ள முயற்சிகள் குறித்தும் ஆலோசிக்கப்பட்டது.
வளர்ச்சி குறைபாடு, ஊட்டச்சத்து குறைபாடு, பிறக்கும்போது குறைந்த எடையில் இருத்தல், ரத்த சோகை போன்றவற்றை கட்டுப்படுத்தும் லட்சியத்தை நிறைவேற்றும் வகையில் செயல்பட வேண்டியது அவசியம் என்று பிரதமர் வலியுறுத்தினார். இந்த விவகாரத்தில் நாட்டின் 75-வது சுதந்திர தினம் கொண்டாடப்பட உள்ள 2022-ம் ஆண்டில் சரியான பலன் கிடைக்க வேண்டும் என்று அவர் அறிவுறுத்தினார்.
இந்த சீராய்வுக் கூட்டத்தில், ஊட்டச்சத்து மேம்பாட்டு நடவடிக்கைகளில் முன்னேற்றங்களை ஏற்படுத்துவதற்காக அதனை உடனுக்குடன் ஆய்வுசெய்வது குறித்து, குறிப்பாக மிகவும் மோசமாக செயல்படும் மாவட்டங்களில் கண்காணிப்புப் பணிகள் குறித்து விவாதிக்கப்பட்டது.
இந்தக் கூட்டத்தில் கலந்துகொண்ட மூத்த அதிகாரிகள், தூய்மை இந்தியா திட்டம், இந்திராதனுஷ் இயக்கம், பெண் குழந்தையை பாதுகாப்போம் – பெண் குழந்தைக்கு கல்வி அளிப்போம், மகப்பேறு காலத்தில் பயனளிக்கும் பிரதமரின் மாட்ரு வந்தனா திட்டம் போன்ற மத்திய அரசின் திட்டங்களால், ஊட்டச்சத்து விவகாரத்தில் சாதகமான பலன்கள் கிடைத்துள்ளதாக அடிக்கடி குறிப்பிட்டனர். இந்த சூழலில், ஊட்டச்சத்து விவகாரத்தில் நேரடியாக அல்லது மறைமுகமாக பயனளிக்கும் மத்திய மற்றும் மாநில அரசுகளின் அனைத்து திட்டங்களையும் ஒருங்கிணைத்து செயல்படுத்த வேண்டும் என்று பிரதமர் திரு. நரேந்திர மோடி வலியுறுத்தினார்.
நாம் எதிர்பார்க்கும் பலன்களைப் பெறுவதற்கு ஊட்டச்சத்தின் முக்கியத்துவம் குறித்து மக்களிடையே விழிப்புணர்வை ஏற்படுத்துவது அவசியம் என்று பிரதமர் தெரிவித்தார். இந்த விழிப்புணர்வை ஏற்படுத்த அமைப்புசாரா வழிகளையும் பின்பற்ற வேண்டியது அவசியம் என்றும் பிரதமர் திரு.நரேந்திர மோடி வலியுறுத்தினார்.
குறு சிறு மற்றும் நடுத்தர தொழில் துறை அமைச்சகம்
விஜயநகரம் தேங்காய் நார் தொகுப்பு
பாரம்பரியத் தொழில்களை நடத்தவும் பாரம்பரியக் கலைஞர்களுக்கு நிலையான வேலைவாய்ப்பை அளிக்கவும், பாரம்பரியத் தொழில்கள் மறுசீரமைப்பு நிதித்திட்டத்தை சிறு, குறு மற்றும் நடுத்தர தொழில்துறை அமைச்சகம் அமல்படுத்துகிறது. இத்திட்டத்தின் கீழ் விஜயநகரம், தேங்காய்நார் தொகுப்பு செயல்பட்டு வருகிறது. இது ரப்பர் கலந்த தேங்காய் நார் பொருட்கள் உற்பத்தியைத் தொடங்கியுள்ளது. இத்திட்டத்தின் கீழ் ரூ.203.32 லட்சம் மதிப்பிலான பணிகளுக்கு ஒப்புதல் அளிக்கப்பட்டுள்ளது.
நாடாளுமன்றத்தின் மக்களவையில் கேள்வி ஒன்றுக்கு பதில் அளித்த சிறு, குறு மற்றும் நடுத்தர தொழில்துறை அமைச்சர் திரு நாராயண் ரானே எழுத்துபூர்வமாக அளித்த பதிலில் இத்தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782136
(Visitor Counter : 93
பிரதமர் அலுவலகம்
மனதின் குரல் நிகழ்ச்சியின் 101-வது அத்தியாயத்திற்கான கருத்துக்களை பிரதமர் வரவேற்றுள்ளார்
மனதின் குரல் நிகழ்ச்சியின் 101-வது அத்தியாயத்திற்கான தங்களது மேலான கருத்துக்களை பொதுமக்கள் அனுப்புமாறு பிரதமர் திரு நரேந்திர மோடி கேட்டுக் கொண்டிருப்பதுடன், அதற்கான இணைப்பு மற்றும் தொலைபேசி எண்ணையும் பகிர்ந்துள்ளார்.
ட்விட்டர் பதிவில் அவர் கூறியதாவது:
“வரும் 28-ஆம் தேதி ஒலிபரப்பப்படவுள்ள மனதின் குரல் நிகழ்ச்சியின் 101-வது அத்தியாயத்திற்கு உங்களது மேலான கருத்துக்களை வரவேற்கிறேன். உங்கள் செய்திகளை 1800-11-7800 என்ற எண்ணில் பதிவு செய்யலாம் அல்லது நமோ செயலி/ மை கவ் தளத்தில் பதிவிடலாம்.”
நிதி அமைச்சகம்
கொவிட்-19 பெருந்தொற்று காலத்தில் மாநிலங்களுக்கு ஜிஎஸ்டி இழப்பீட்டுத் தொகை பட்டுவாடா
ஜிஎஸ்டி  சட்டம், 2017-ன்படி, 2017-18, 2018-19 மற்றும் 2019-20 நிதியாண்டுகளுக்கான ஜிஎஸ்டி இழப்பீடு, ஏற்கனவே மாநிலங்களுக்கு வழங்கப்பட்டு விட்டதாக, மாநிலங்களவையில் கேள்வி ஒன்றுக்கு எழுத்து மூலம் பதில் அளித்த மத்திய நிதித்துறை இணை அமைச்சர் திரு பங்கஜ் சவுத்ரி தெரிவித்துள்ளார்.
பெருந்தொற்று பாதிப்பு பொருளாதாரத்தில் ஏற்படுத்திய தாக்கம் காரணமாக, ஜிஎஸ்டி வசூல் குறைந்ததால், அதிக இழப்பீடு வழங்க வேண்டிய தேவை ஏற்பட்டதாகவும் அமைச்சர் மேலும் தெரிவித்தார். இழப்பீட்டு நிதியத்திலிருந்து, மத்திய அரசு அண்மையில், ரூ.17,000 கோடியை மாநிலங்களுக்கான ஜிஎஸ்டி இழப்பீட்டுத் தொகை வழங்குவதற்காக 03.11.2021 அன்று விடுவித்துள்ளது. ஏப்ரல் 2020 முதல் மார்ச் 2021 வரையிலான காலத்திற்கு வழங்க வேண்டிய இழப்பீட்டை, பகுதி அளவு ஈடுகட்ட மாநிலங்கள் / சட்டப்பேரவைகளுடன் கூடிய யூனியன் பிரதேசங்களுக்கு விடுவிக்கப்பட்ட ரூ. 1,13,464 கோடிக்கு கூடுதலாக இந்தத் தொகை வழங்கப்பட்டிருக்கிறது.
அரசியல் சாசன விதிமுறைகளின்படி, 5 ஆண்டுகளுக்கு மாநிலங்கள்/ யூனியன் பிரதேசங்களுக்கு ஜிஎஸ்டி இழப்பீட்டுத் தொகையை வழங்க மத்திய அரசு உறுதி பூண்டிருப்பதாகவும் திரு பங்கஜ் சவுத்ரி தெரிவித்தார்
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778931
(Visitor Counter : 100
ஜல்சக்தி அமைச்சகம்
நிலத்தடி நீர் மாசு நிலவரம்: தமிழகத்தில் பல மாவட்டங்களில் ப்ளூரைடு மற்றும் ஆர்சனிக் அளவு அனுமதிக்கப்பட்ட அளவை விட அதிகம்
மக்களவையில் கேள்வி ஒன்றுக்கு மத்திய ஜல்சக்தி துறை இணையமைச்சர் திரு விஸ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
மத்திய நிலத்தடி நீர் வாரியம், பல்வேறு அறிவியல் ஆய்வுகள் மூலம், நாடு முழுவதும் நிலத்தடி நீரின் தரம் குறித்த தரவுகளைச் சேகரிக்கிறது மற்றும் நிலத்தடி நீரின் தரத்தைக் கண்காணிக்கிறது.
இந்த ஆய்வுகள் தண்ணீரில் ப்ளூரைடு மற்றும் ஆர்சனிக் அளவீடுகளை தெரிவிக்கிறது. நாட்டின் சில பகுதிகளில் இதன் அளவு அனுமதிக்கப்பட்ட அளவை விட அதிகமாக உ.ள்ளது. 23 மாநிலங்களைச் சேர்ந்த 370 மாவட்டங்களில், ப்ளூரைடு அளவு இந்திய தர நிர்ணயம்  அனுமதித்த அளவை விட அதிகளவு உள்ளது. 21 மாநிலங்களைச் சேர்ந்த 152 மாவட்டங்களில் ஆர்சனிக் அளவு அனுமதிக்கப்பட்ட அளவை விட அதிகமாக உள்ளது.
தமிழகத்தில் கோவை, தர்மபுரி, திண்டுக்கல், ஈரோடு, கரூர், காஞ்சிபுரம், கிருஷ்ணகிரி, நாமக்கல், மதுரை, புதுக்கோட்டை, ராமநாதபுரம், சேலம், சிவகங்கை, தேனி, திருவண்ணாமலை, திருச்சி, திருநெல்வேலி, திருப்பூர், வேலூர், கடலூர், பெரம்பலூர், தஞ்சாவூர், திருவாரூர், தூத்துக்குடி, விருதுநகர் ஆகிய மாவட்டங்களில் ப்ளூரைடு அளவு லிட்டருக்கு 1.5 மில்லி கிராமை விட அதிகமாக உள்ளது.
அரியலூர், கடலூர், நாகப்பட்டினம், ராமநாதபுரம், திருவள்ளுவர், திருநெல்வேலி, திருவாரூர், திருச்சி, தூத்துக்குடி ஆகிய மாவட்டங்களில் ஆர்சனிக் அளவு அனுமதிக்கப்பட்ட லிட்டருக்கு 0.01 மில்லி கிராமைவிட அதிகமாக உள்ளது.
மேலும் விவரங்களுக்கு கீழ்கண்ட ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809264
பிரதமர் அலுவலகம்
‘மண்ணைக் காப்போம் இயக்கம்‘ குறித்த நிகழ்ச்சியில் பிரதமர் 5 ஜுன் அன்று கலந்து கொள்கிறார்‘
உலக சுற்றுச்சூழல் தினத்தை முன்னிட்டு, விஞ்ஞான் பவனில், 5 ஜுன் அன்று காலை 11 மணியளவில் நடைபெறும் நிகழ்ச்சியில், பிரதமர் திரு.நரேந்திர மோடி கலந்துகொள்கிறார்.
‘மண்ணைக் காப்போம் இயக்கம்‘ என்பது, பாழ்பட்டு வரும் மண் வளம் குறித்த உலகளாவிய விழிப்புணர்வு இயக்கம் என்பதோடு, இதனை மேம்படுத்த உளப்பூர்வ நடவடிக்கை எடுப்பதற்காக மேற்கொள்ளப்படுகிறது. மார்ச் 2022-ல் இந்த இயக்கத்தைத் தொடங்கிய சத்குரு, மோட்டார் சைக்கிளில், 27நாடுகளில் 100நாள் பயணம் மேற்கொண்டுள்ளார். ஜுன் 5-ந் தேதி, இந்த 100 நாள் பயணத்தின் 75-வது நாள் ஆகும். இந்த நிகழ்ச்சியில் பிரதமர் பங்கேற்பது, இந்தியாவில் மண் வளத்தை மேம்படுத்துவதற்கான உறுதிப்பாடு மற்றும் பகிர்ந்துகொள்ளப்பட்ட அக்கறையின் பிரதிபலிப்பாகும்.
நிதி அமைச்சகம்
நெடுஞ்சாலைகளை அமைப்பதற்கான 500 மில்லியன் டாலர் திட்டத்தில் இந்தியாவும் உலக வங்கியும் கையெழுத்திட்டன
பசுமையான, உறுதியான மற்றும் பாதுகாப்பான நெடுஞ்சாலைகளை இந்தியாவில் அமைப்பதற்காக 500 மில்லியன் டாலர்கள் மதிப்பிலான திட்டத்தில் இந்திய அரசும், உலக வங்கியும் கையெழுத்திட்டுள்ளன.
இத்திட்டத்தின் மூலம், ராஜஸ்தான், இமாச்சலப் பிரதேசம், உத்தரப் பிரதேசம் மற்றும் ஆந்திரப் பிரதேசம் ஆகிய மாநிலங்களில் நெடுஞ்சலைகள் அமைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1682770
-----
(Visitor Counter : 179
நிதி அமைச்சகம்
மத்திய அரசின் மூன்று சீர்திருத்தங்களை நிறைவேற்றிய மத்தியப் பிரதேசம், ஆந்திரப் பிரதேசத்துக்கு ரூ.1004 கோடி கூடுதல் நிதி
மத்திய நிதியமைச்சகத்தின் செலவினத்துறை நிர்ணயித்த நான்கு சீர்திருத்தங்களில், ஒரே நாடு-ஒரே ரேசன் கார்டு, தொழில் செய்வதை எளிதாக்குதல், நகர்ப்புற உள்ளாட்சி அமைப்பு ஆகிய மூன்று மக்கள் மைய சீர்திருத்தங்களை மத்தியப் பிரதேசமும், ஆந்திரப் பிரதேசமும் நிறைவேற்றியுள்ளன.
இதற்காக இந்த இரு மாநிலங்களுக்கும், புதிதாக தொடங்கப்பட்ட ‘மாநிலங்களின் மூலதன செலவுக்கான சிறப்பு நிதியுதவி’ திட்டத்தின் கீழ் ரூ.1004 கோடி வழங்க நிதியமைச்சகத்தின் செலவினத்துறை முடிவு செய்துள்ளது.
இதனடிப்படையில் ஆந்திரப் பிரதேசத்துக்கு ரூ.344 கோடியும், மத்தியப் பிரதேசத்துக்கு ரூ.660 கோடியும் கிடைக்கும்.
இந்த சிறப்பு நிதியுதவித் திட்டத்தை, தற்சார்பு இந்தியா நிதியுதவி திட்டத்தின் ஒரு பகுதியாக மத்திய நிதியமைச்சர் கடந்தாண்டு அக்டோபர் 12ம் தேதி அறிவித்தார்.
சீர்திருத்தங்களை நிறைவேற்றியதற்காக, இந்த இரு மாநிலங்களும் ரூ.14,694 கோடி கூடுதல் கடன் பெற, மத்திய அரசு ஏற்கனவே அனுமதி வழங்கியுள்ளது. தற்போது மூலதன செலவுகளுக்காக இந்த நிதியுதவி கூடுதலாக வழங்கப்படுகிறது.
கோவிட் 19 தொற்று காரணமாக, வரி வருவாய் இழப்பை சந்தித்த மாநிலங்களின் மூலதன செலவை ஊக்குவிப்பதுதான், இந்த சிறப்பு நிதியுதவித் திட்டத்தின் நோக்கம்.
இத்திட்டத்துக்கு மாநிலங்களிடம் நல்ல வரவேற்பு உள்ளது. இதுவரை, 27 மாநிலங்களின் ரூ.9880 கோடி மதிப்பிலான மூலதனச் செலவுத் திட்டங்களுக்கு மத்திய நிதியமைச்சகம் அனுமதி வழங்கியுள்ளது. இத்திட்டத்தின் கீழ், மாநிலங்களுக்கு முதல் தவணையாக, ரூ.4940 கோடி ஏற்கனவே வழங்கப்பட்டுள்ளது. இத்திட்டத்தின் பலனை தமிழகம் பெறவில்லை.
மாநில வாரியான ஒதுக்கீடு, அனுமதிக்கப்பட்ட தொகை உள்ளிட்ட மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686452